2026 పురుషుల టీ20 ప్రపంచ కప్ ఫైనల్

**2026 ఐసిసి పురుషుల టి20 ప్రపంచ కప్ ఫైనల్** అనేది, 2026 ఐసిసి పురుషుల టి 20 ప్రపంచ కప్ విజేతను నిర్ణయించడానికి 2026 మార్చి 8 న అహ్మదాబాద్‌లోని నరేంద్ర మోడీ స్టేడియంలో జరగనున్న ట్వంటీ 20 అంతర్జాతీయ (టి 20 ఐ) క్రికెట్ మ్యాచ్. ఇది భారతదేశం, న్యూజిలాండ్‌ల మధ్య జరుగుతుంది.

## నేపథ్యం
2026 ICC పురుషుల T20 ప్రపంచ కప్ అనేది ICC పురుషుల T20 ప్రపంచ కప్ పోటీల్లో పదవది. ఇది అంతర్జాతీయ క్రికెట్ కౌన్సిల్ (ICC) నిర్వహించే ట్వంటీ20 అంతర్జాతీయ (T20I) ఫార్మాట్‌లో జరిగే ద్వైవార్షిక ప్రపంచ కప్ పోటీ. 2024-2031 ICC పురుషుల ఆతిథ్య చక్రంలో భాగంగా, 2026 ICC పురుషుల T20 ప్రపంచ కప్ భారతదేశం, శ్రీలంకలో జరుగుతుందని ఐసిసి, 2021 నవంబరులో ప్రకటించింది. 

2025 నవంబరు 6 న ఐసిసి, టోర్నమెంటు కోసం తుది వేదికలను ప్రకటించింది. అహ్మదాబాద్‌లోని నరేంద్ర మోడీ స్టేడియం 2026 మార్చి 8న జరగనున్న ఫైనల్‌కు వేదికగా నిశ్చయించారు. ఫనల్‌కు పాకిస్తాన్ అర్హత సాధించినట్లయితే ఈ మ్యాచ్‌ను శ్రీలంకలోని ఆర్. ప్రేమదాస స్టేడియంకు తరలించి ఉండేవారు. నరేంద్ర మోడీ స్టేడియంలో జరిగే తొలి టి20 ప్రపంచ కప్ ఫైనల్ ఇది.

2021లో రన్నరప్‌గా నిలిచిన తర్వాత, న్యూజిలాండ్‌కు ఇది రెండవ T20 ప్రపంచ కప్ ఫైనల్ అవుతుంది. భారతదేశానికి ఇది నాల్గవ ఫైనల్. భారత్ 2007, 2024 లో ఛాంపియన్లుగాను, 2014 లో రన్నరప్‌గానూ నిలిచింది.  ఈ మ్యాచ్‌కు ముందు, భారతదేశం, న్యూజిలాండ్‌లు టీ20 ప్రపంచ కప్‌లో మూడుసార్లు తలపడగా, ఆ మూడు సందర్భాలలోనూ (2007, 2016, 2021) న్యూజిలాండే గెలిచింది. 

## ఫైనల్‌కు ప్రయాణం

### అవలోకనం

* మూలం: ESPNcricinfo 

### న్యూజిలాండ్
న్యూజిలాండ్ తమ T20 ప్రపంచ కప్ ప్రచారాన్ని చెన్నైలోని MA చిదంబరం స్టేడియంలో ఆఫ్ఘనిస్తాన్‌పై విజయంతో ప్రారంభించింది. అదే వేదికపై యునైటెడ్ అరబ్ ఎమిరేట్స్‌ను  ఓడించింది. అహ్మదాబాద్‌లో దక్షిణాఫ్రికా చేతిలో ఓడిపోయారు. చెన్నైలో కెనడాను ఓడించి గ్రూప్ D లో రన్నరప్‌గా గ్రూప్ దశను ముగించారు. సూపర్ 8 దశలో, పాకిస్తాన్‌తో జరగాల్సిన మొదటి ఆట కొలంబోలోని R. ప్రేమదాస స్టేడియంలో వర్షం కారణంగా రద్దైంది. అదే వేదికపై సహ-ఆతిథ్య శ్రీలంకను ఓడించారు. కానీ కాండీలోని పల్లెకెలె క్రికెట్ స్టేడియంలో ఇంగ్లాండ్ చేతిలో ఓడిపోయారు. పాకిస్తాన్‌ కంటే ఎక్కువగా ఉన్న నికర రన్ రేటు కారణంగా న్యూజిలాండ్, గ్రూప్ 2 లో రన్నరప్‌గా నిలిచింది.  ఆ తర్వాత కోల్‌కతాలోని ఈడెన్ గార్డెన్స్‌లో జరిగిన సెమీ-ఫైనల్ 1 లో దక్షిణాఫ్రికాను ఓడించి న్యూజిలాండ్, రెండవసారి T20 ప్రపంచ కప్ ఫైనల్‌కు అర్హత సాధించింది.

### భారతదేశం
ముంబైలోని వాంఖడే స్టేడియంలో అమెరికాపై విజయంతో భారతదేశం తన T20 ప్రపంచ కప్ ప్రచారాన్ని ప్రారంభించింది. ఢిల్లీలోని అరుణ్ జైట్లీ స్టేడియంలో నమీబియాను, కొలంబోలో పాకిస్తాన్‌ను, అహ్మదాబాద్‌లోని నెదర్లాండ్స్‌నూ ఓడించి గ్రూప్ A విజేతలుగా గ్రూప్ దశను ముగించింది. సూపర్ 8 దశలో వారు, అహ్మదాబాద్‌లో తమ మొదటి ఆటలో దక్షిణాఫ్రికా చేతిలో ఓడిపోయారు. ఆ విధంగా భారత వరుస విజయాలకు తెరపడింది (టీ20 ప్రపంచ కప్‌లలో 12, ICC పరిమిత ఓవర్ల టోర్నమెంట్‌లలో 17 వరుస విజయాల తరువాత).  ఆ తరువాత భారత్, చెన్నైలో జింబాబ్వేను, కోల్‌కతాలో వెస్టిండీస్‌నూ ఓడించి గ్రూప్ 1 లో రన్నరప్‌గా నిలిచారు. ఆ తర్వాత ముంబైలో జరిగిన సెమీ-ఫైనల్ 2 లో ఇంగ్లాండ్‌ను ఓడించి భారత్, నాల్గవసారి T20 ప్రపంచ కప్ ఫైనల్‌కు అర్హత సాధించి, రికార్డు స్థాపించింది. 

## మ్యాచ్

### మ్యాచ్ అధికారులు
2026 మార్చి 6 న ఐసిసి, ఇంగ్లాండ్‌కు చెందిన రిచర్డ్ ఇల్లింగ్‌వర్త్, అలెక్స్ వార్ఫ్‌లను ఆన్-ఫీల్డ్ అంపైర్లుగా, దక్షిణాఫ్రికాకు చెందిన అల్లాహుడియన్ పాలేకర్‌ను థర్డ్ అంపైర్‌గా, అడ్రియన్ హోల్డ్‌స్టాక్‌ను రిజర్వ్ అంపైర్‌గా, జింబాబ్వేకు చెందిన ఆండీ పైక్రాఫ్ట్‌ను మ్యాచ్ రిఫరీగా నియమించింది.

* **ఆన్-ఫీల్డ్ అంపైర్లు** : రిచర్డ్ ఇల్లింగ్‌వర్త్ (ఇంగ్లా), అలెక్స్ వార్ఫ్ (ఇంగ్లా)
* **టీవీ అంపైర్** : అల్లావుదీన్ పాలేకర్ (దక్షి)
* **రిజర్వ్ అంపైర్** : అడ్రియన్ హోల్డ్‌స్టాక్ (దక్షి)
* **మ్యాచ్ రిఫరీ** : ఆండీ పైక్రాఫ్ట్ (జింబా)

### జట్టు, టాస్

న్యూజీలాండ్ టాస్ గెలిచి ఫీల్డీంగు ఎంచుకుంది. సెమీఫైనల్ గెలిచిన న్యూజీలాండ్ జట్టుకూర్పులో, కోల్ మెక్‌కాంచీ స్థానంలో జాకబ్ డఫీ ని తీసుకున్నారు. భారత జట్టులో మార్పులేమీ చెయ్యలేదు.

* **భారతదేశం**: సంజు శాంసన్ (wk), అభిషేక్ శర్మ, ఇషాన్ కిషన్, సూర్యకుమార్ యాదవ్ (c), తిలక్ వర్మ, శివమ్ దూబే, హార్దిక్ పాండ్యా, అక్షర్ పటేల్, అర్షదీప్ సింగ్, వరుణ్ చక్రవర్తి, జస్‌ప్రీత్ బుమ్రా, 
* **New Zealand**: ఫిన్ అలెన్, టిమ్ సీఫెర్ట్ (వికీ), రచిన్ రవీంద్ర, గ్లెన్ ఫిలిప్స్, మార్క్ చాప్‌మన్, డారిల్ మిచెల్, మిచెల్ సాంట్నర్ (c), జేమ్స్ నీషమ్, మాట్ హెన్రీ, లాకీ ఫెర్గూసన్, జాకబ్ డఫీ

### న్యూజిలాండ్ ఇన్నింగ్స్

### భారత ఇన్నింగ్స్

### మ్యాచ్ వివరాలు


; మొదటి ఇన్నింగ్సు

|- align=left
| ఎక్స్‌ట్రాలు || (w 8) ||  ||  ||  ||  || 
|- align=right
|  ||  || **255**  ||  || 19 || 18 || రరే: 12.75

**వికెట్ల పతనం:**  1/98 (అభిషేక్, 7.1 ఓ), 2/203 (శాంసన్, 15.1 ఓ), 3/204 (Kishan, 15.5 ఓ), 4/204 (Yadav, 15.6 ఓ), 5/226 (Pandya, 18.2 ఓ)

; రెండవ ఇన్నింగ్సు

|- align=left
| ఎక్స్‌ట్రాలు || (b 4, lb 1, w 7) ||  ||  ||  ||  || 
|- align=right
|  ||  || **159**  ||  || 8 || 9 || రరే: 8.36

**వికెట్ల పతనం:** 1/31 (అలెన్, 2.4 ఓ), 2/32 (రవీంద్ర, 3.1 ఓ), 3/48 (ఫిలిప్స్, 4.5 ఓ), 4/70 (చాప్‌మన్, 7.4 ఓ),  5/72 (సీఫెర్ట్, 8.1 ఓ), 6/124 (మిచెల్, 12.5 ఓ), 7/141 (నీషమ్, 15.3 ఓ), 8/141 (హెన్రీ, 15.4 ఓ), 9/152 (సాంట్నర్, 17.3 ఓ), 10/159 (డఫీ, 18.6 ఓ)

## ప్రసారం
ఫైనల్ మ్యాచ్‌ను భారతదేశంలో స్టార్ స్పోర్ట్స్, ఫ్రీ-టు-ఎయిర్ బ్రాడ్‌కాస్టర్ DD స్పోర్ట్స్, OTT ప్లాట్‌ఫామ్ JioHotstar లో ఉచితంగా ప్రసారం చేస్తారు. న్యూజిలాండ్‌లో ఈ మ్యాచ్‌ను స్కై స్పోర్ట్, స్కై స్పోర్ట్ నౌలో ప్రత్యక్ష ప్రసారం చేస్తారు.

## మూలాలు

వర్గం:Short description is different from Wikidata
వర్గం:Articles with short description